Хільма аф Клінт

**Хільма аф Клінт** (, 26 кастрычніка 1862, Карлберг, Сольна — 21 кастрычніка 1944, Дандэрыд) — шведская  і містык, адна з першых прадстаўнікоў абстрактнага жывапісу.

Была членам групы-садружнасці "Пяць" (*De Fem*) жанчын-аднадумцаў, якія падзялялі яе веру ў кантакты з так званымі «духоўнымі настаўнікамі", якія адбываліся часта з дапамогай спірытычных сеансаў. Яе карціны часам нагадваюць дыяграмы і з'яўляюцца выразам глыбокага духоўнага светапогляду.

Калекцыя абстрактнага мастацтва Хільмы аф Клінт налічвае больш за 1200 работ, яна належыць і знаходзіцца ў распараджэнні "*Фонду Хільмы аф Клінт*" у Стакгольме.

## Біяграфія 
Хільма аф Клінт была чацвёртым з пяці дзяцей Віктара аф Клінта, марскога афіцэра і картографа, і Мацільды Зонтаг. Лета сям'я звычайна праводзіла на сваёй ферме Ханмора на возеры Меларэн. У ідылічным асяроддзі гэтага месца Хільма з ранніх гадоў навучылася тонка адчуваць і разумець прыроду, а асацыятыўнасць раслінных вобразаў стала натхненнем для яе творчасці. Ад свайго бацькі яна таксама атрымала ў спадчыну цікавасць да матэматыкі.

У 1872 годзе яе сям'я пераязджае ў Стакгольм. Пасля атрымання сярэдняй адукацыі Хільма вучыцца ў Тэхнічнай Школе (цяпер Школа прыкладнога мастацтва), затым бярэ ўрокі партрэтнага і пейзажнага жывапісу і на працягу 5 гадоў (да 1887) працягвае навучанне ў Шведскай Каралеўскай Акадэміі мастацтваў. З канца 1889  і да 1908 года працуе ва ўласным атэлье ў Стакгольме, на вуліцы Хамнгатан, будынак 5, знаходзячыся пад уплывам экспрэсіянісцкага жывапісу Эдварда Мунка. Мастачка піша пейзажы, партрэты і жанравыя палотны, арганізуе свае першыя выставы. Самастойнасць і фінансавая незалежнасць маладой незамужняй жанчыны былі незвычайнай з'явай для грамадства таго часу.

Падчас навучання ў Акадэміі, Хільма знаёміцца з Ганнай Кассэль, першай з чатырох жанчын, з якімі яна пазней арганізуе групу "Пяць" (*De Fem*) — садружнасць мастачак, якія падзяляюць яе духоўныя ідэі. З 1896 па 1906 год яны сустракаюцца кожную пятніцу, чытаюць і вывучаюць Новы Запавет, праводзяць медытацыі і спірытычныя сеансы, а пасля акуратна запісваюць атрымленыя пасланні. Гэты бок жыцця Хільмы аф Клінт аказаў велізарны ўплыў на яе творчасць. Яна стала адной з першых жанчын у свеце, якія стваралі абстрактныя шэдэўры.

## Галерэя

Hilma af Klint - Altarpiece No. 2 (13916).jpg|*Group X, No. 2, Altarpiece*, 1915
Hilma af Klint - Group VI, Evolution No. 13 (13949).jpg|*Evolution, No. 13, Group VI*, 1908
Hilma af Klint - Group IX UW No. 25, The Dove, No. 1 (13912).jpg|*Group IX/UW, No. 25, The Dove, No. 1*, 1915
Hilma af Klint - Group IX SUW, The Swan No. 1 (13947).jpg|*Group IX/SUW, The Swan, No. 1*, 1915
Hilma af Klint - Group IX SUW, The Swan No. 7 (13945).jpg|*Group IX/SUW, The Swan, No. 7*, 1915
Group IX SUW, The Swan No. 9 by Hilma af Klint (13939).jpg|*Group IX/SUW, The Swan, No. 9*, 1915
Hilma af Klint - Group IX SUW, The Swan No. 10 (13932).jpg|*The Swan, No. 10, Group IX/SUW*, 1915
Hilma Af Klint - The Swan, No. 12, Group IX SUW, 1915 (13926).jpg|*The Swan, No. 12, Group IX/SUW*, 1915
Hilma af Klint - 1915 - The Swan - No 16.jpg|*The Swan, No. 16, Group IX/SUW*, 1915
Hilma Af Klint - 1915 - The Swan, No. 18.jpg|*The Swan, No. 18, Group IX/SUW*, 1915
Hilma af Klint - Booklet 01.jpg|Notebook, July 2–11, 1919
Hilma af Klint - 1920 - Buddha's Standpoint in the Earthly Life - No 3a.jpg|''Buddha's Standpoint in the Earthly Life, No. 3a, Series XI'', 1920

Катэгорыя: Жанчыны Швецыі
Катэгорыя: Мастакі Швецыі